Rijeka, 19. veljače 2020.g.

**POZIV NA KONFERENCIJU ZA MEDIJE**

**PREDSTAVLJANJE ČETVRTOG IZDANJA MAGAZINA BRICKZINE**

**U četvrtak, 20. veljače 2020. u 11.30 sati u prostoru DeltaLaba** - **zgrada ex Ivexa, 2. kat** (Delta 5, Rijeka) **održat će se** **konferencija za medije** **na kojoj će biti predstavljeno** **četvrto tiskano izdanje magazina Brickzine**  **koji je dio** **programskog pravca Dječja kuća Rijeke 2020 Europske prijestolnice kulture.**

**Na konferenciji za medije sudjeluju:**

·         **Jelena Milić**, voditeljica programa Dječja kuća RIJEKE 2020

·         **Kristian Benić**, glavni urednik magazina Brickzinea

·         **Nina Delanović,** glavnagrafička urednica magazina Brickzine

**Osim magazina, bit će predstavljena i mapa - Vodič Dječje kuće kroz Rijeku (za djecu i roditelje).**

**Nakon konferencije za medije, u 12 sati, u zgradu ex Ivexa doći će učenici OŠ Pećine od kojih će novinari, u prostoru galerije DeltaLaba (u prizemlju zgrade), moći dobiti kratke izjave, komentare i dojmove o novom broju Magazina Brickzine.**

Inače, djeca OŠ Pećine dolaze u zgradu ex Ivexa kako bi s predstavnicima programskog pravca Dječja kuća poveli razgovor o novom broju Brickzinea, prisustvovali kratkom predavanju o kontejnerima te obišli zgradu ex Ivexa - primjer industrijskog prostora prenamijenjenog kulturi i umjetnosti.

Glavna tema četvrtog Brickzinea su kontejneri kao osnova lučkog identiteta i ekonomije Rijeke, a ovaj je broj magazina ujedno u potpunosti posvećen kulturno-umjetničkom programu koji se tijekom 2020. održava u sklopu Europske prijestolnice kulture.

Na projektu Brickzinea surađuju Gradska knjižnica Rijeka, Art kino, Gradsko kazalište lutaka, Muzej moderne i suvremene umjetnosti i Vijeće mladih Benčić.

Magazin Brickzine usmjeren je na edukaciju i predstavljanje sadržaja iz sfere umjetnosti i kulture djeci što ga čini jedinstvenim u Hrvatskoj, a sav sadržaj Brickzinea nastaje kao originalan autorski rad.

Unaprijed zahvaljujem na dolasku.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42